*A határozati javaslat elfogadásához*

***egyszerű***  *többség szükséges,*

*az előterjesztés* ***nyilvános ülésen tárgyalható****!*

*70. számú előterjesztés*

Bátaszék Város Önkormányzata Képviselő-testületének 2017. március 29-én,

16,00 órakor megtartandó ülésére

*Elektromos autó töltő állomás kialakításához többlet forrás biztosítása*

|  |
| --- |
| **Előterjesztő:** Dr. Bozsolik Róbert polgármester **Készítette:** Bozsolik Zoltán városüzemeltetési mb. irodavezető**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:** Pénzügyi és Gazdasági Bizottság 2017.03.28. |

 ***Tisztelt Képviselő-testület!***

Bátaszék Város Önkormányzat Képviselő-testülete 238/2016.(X.26.) önkormányzati határozatával kijelölte az elektromos járművek töltésére töltőberendezés telepítésének helyét.

A Képviselő-testület 239/2016.(X.26.) önkormányzati határozatával az elektromos járművek töltésére töltőberendezés előkészítési/telepítési munkáinak költségére 300,-eFt keretösszeget biztosított az előzetes becslésnek megfelelően.

A töltőberendezés telepítési munkáit megelőzően több munkafolyamatot szükséges elvégezni.

1. A töltőberendezés alá beton tömböt kell készíteni. A betontömbbe védőcsövet kell elhelyezni az érkező villamos betáp kábel részére. A munkák elvégzésére a Bát-Kom 2004 Kft.-től kértünk ajánlatot (1.sz. melléklet). A vállalkozási díj összege bruttó **45.974**,-Ft.
2. A töltőberendezés energiával történő ellátását házi bekötés kiépítésével kell biztosítani. A működéshez 3 x 32 Amper szükséges. Az E.ON Áramhálózat Zrt. megkeresést követően tájékoztatta Önkormányzatunkat (2.sz. melléklet), hogy csatlakozási díjként bruttó **292.608**,-Ft összeget kell megfizetni.
3. Az E.ON Áramhálózat Zrt. megkeresést követően tájékoztatta Önkormányzatunkat, hogy a fogyasztás elszámolását közvetlen csatlakozású fogyasztásmérési hely kialakításával biztosítja. A fogyasztásmérési hely kialakítása az Önkormányzat feladata. A fogyasztásmérési hely kialakítására a V&V Electro Kft.-től kértünk ajánlatot (3.sz. melléklet). A vállalkozási díj összege bruttó **171.557**,-Ft.
4. A töltőberendezés beüzemelése, karbantartása, valamint az esetlegesen fellépő hibák elhárítása szükséges. Ezt a feladatot a megfelelő tapasztalattal rendelkező szakemberrel kell végeztetni. Az e-töltő Kft. (székhely: 1116 Budapest, Hauszmann Alajos u. 2.) a feladatok elvégzésére megküldte a karbantartási szerződés tervezetét (4.sz. melléklet). A karbantartását a telepítést követően kezdi meg, és azt 1 éves időtartamig folyamatosan végzi. Az általános karbantartást előre egyeztetett időpontban az egy éves határozott időtartam alatt 2 alkalommal végzi el. A karbantartási és hibajavítási feladatok ellátásáért 50.000,- Ft+Áfa / alkalom, összeget, a helyszínre történő kiszállásának költségeként 89,- Ft+Áfa/km díjat (170km x 2 x 89,-Ft =30.260,-Ft) javasol. Előre láthatóan a szerződésben szereplő díjakkal számolva a karbantartási díj bruttó **203.860**,-Ft összeget tesz ki.
5. A töltőberendezés használata során felhasznált áram díját megbecsülni nem lehet. Azonban az elektromos hajtású gépjárművek elterjedéséből ítélve minimális költség várható.

A fentiekre tekintettel a töltőberendezés előkészítésére/telepítésére, beüzemelésére, karbantartására, valamint az esetlegesen fellépő hibák elhárítására összesen bruttó **713.999**,-Ft összegű forrást szükséges biztosítani.

Javasoljuk, hogy

* a 2016. évben jóváhagyott 300.000 ,- Ft keretösszegen felül 413.999,-Ft összegű forrás kerüljön biztosításra a töltőberendezés üzembe helyezéséhez és karbantartásához,
* kerüljön jóváhagyásra a töltőberendezés beüzemelése, karbantartása, valamint az esetlegesen fellépő hibák elhárítása tárgyú karbantartási szerződés.

Elképzelésünk szerint a töltőállomás átadására - tekintettel arra, hogy a Nemzeti Bor Maraton starthelyszíne Bátaszék - 2017. június 2-án kerülne sor.

***1.sz. H a t á r o z a t i j a v a s l a t :***

***Elektromos autó töltő állomás kialakításához többlet forrás biztosítására***

Bátaszék Város Önkormányzatának Képviselő-testülete az elektromos járművek töltésére töltőberendezés kialakításához – a 239/2016.(X.26.) önkormányzati határozatával megállapított 300.000 Ft-on felül - 413.999 Ft forrást biztosít a 2017. évi költségvetése általános tartalékkerete terhére.

*Határidő:* 2017. április 10.

*Felelős*: Kondriczné dr. Varga Erzsébet jegyző (a határozat megküldéséért)

*Határozatról értesül:* Bátaszéki KÖH városüzemeltetési iroda

 Bátaszéki KÖH pénzügyi iroda

 irattár

***2.sz. H a t á r o z a t i j a v a s l a t :***

***Elektromos autó töltő állomás karbantartási szerződésének jóváhagyására***

Bátaszék Város Önkormányzatának Képviselő-testülete jóváhagyja az e-töltő Kft.-vel (székhely: 1116 Budapest, Hauszmann Alajos u. 2.) kötendő töltőberendezés beüzemelése, karbantartása, valamint az esetlegesen fellépő hibák elhárítása tárgyú karbantartási szerződést, valamint felhatalmazza a polgármestert a szerződés aláírására.

*Határidő:* 2017. április 10.

*Felelős*: Dr. Bozsolik Róbert polgármester

(szerződés aláírásáért)

*Határozatról értesül:* e-töltő Kft.

 (1116 Budapest, Hauszmann Alajos u. 2.)

 Bátaszéki KÖH városüzemeltetési iroda

 Bátaszéki KÖH pénzügyi iroda

 irattár